สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 1 ธันวาคม พ.ศ. 2558 ดัชนีหุ้นไทยปิดตลาด 1,359.70 จุด ลดลง 3.43 จุด มูลค่าซื้อขาย 44,890 ล้านบาท หลังจาก MSCI ปรับน้ำหนักการลงทุนใหม่ทั่วทั้งเอเชีย พร้อมติดตามการประชุม ECB 3 ธ.ค. 58 มีปัจจัยบวกจากเก็งเพิ่มวงเงิน QE และอาจมี Surprise จากปรับลดอัตราดอกเบี้ยด้วย พร้อมติดตามตัวเลขการจ้างงานนอกภาคเกษตรของสหรัฐฯ วันศุกร์นี้เช่นกัน วันนี้กรอบแนวรับ 1,355-1,350 จุด แนวต้าน 1,365-1,370 จุด...
1 ธ.ค. 2558

ดัชนีหุ้นไทยปิดตลาด 1,359.70 จุด ลดลง 3.43 จุด มูลค่าซื้อขาย 44,890 ล้านบาท หลังจาก MSCI ปรับน้ำหนักการลงทุนใหม่ทั่วทั้งเอเชีย พร้อมติดตามการประชุม ECB 3 ธ.ค. 58 มีปัจจัยบวกจากเก็งเพิ่มวงเงิน QE และอาจมี Surprise จากปรับลดอัตราดอกเบี้ยด้วย พร้อมติดตามตัวเลขการจ้างงานนอกภาคเกษตรของสหรัฐฯ วันศุกร์นี้เช่นกัน วันนี้กรอบแนวรับ 1,355-1,350 จุด แนวต้าน 1,365-1,370 จุด…
*…วานนี้ (30 พ.ย.) ปั่นป่วนกันยกใหญ่ เมื่อระบบ ATM ธนาคารกรุงไทย (KTB) เกิดล่มทั้งประเทศไม่สามารถถอนเงินหรือทำธุรกรรมอื่นๆ ได้เลย..ทำเอาบรรดามนุษย์เงินเดือนเงิบกันเป็นแถวๆ …แหม เป็นวันไหนไม่เป็น..ดั๊นเกิดมาเป็น “วันที่เงินเดือนออก” ซะงั้น แต่จนถึงตอนนี้ “ยังมิรู้สาเหตุ” อะไรเลย มีคำชี้แจงตอนเย็นๆ เพียงว่า “ธนาคารกรุงไทยให้บริการตามปกติบางส่วนแล้ว” ถือว่า “การสื่อสารช้าและไม่ชัดเจน” จริงๆ…*…หุ้น ADVANC โอ๊ยๆๆ..ราคาหลุด 200 บาทอีกแล้ว  โดนเทขายอีกแล้ว..ตกลงกองทุนต่างๆ จะเอาไงแน่กับหุ้นตัวนี้ ปลายสัปดาห์ก่อนเห็นเข้ามาไล่ช้อนเก็บ..แต่มาวันนี้กระหน่ำทิ้งอีกแล้ว..หรือว่าหุ้น  ADVANC เป็นหุ้นเก็งกำไรไปซะแล้วเนี่ย..!!…
*…หุ้น THCOM โอ้ละพ่อหลังถูกโจมตีด้วยข่าวร้าย “ลูกค้าออสเตรเลียไม่ต่อสัญญา”..แต่ล่าสุดผู้บริหารออกมายืนชัดเจนว่า “ลูกค้าออสเตรเลียกำลังทำสัญญาเช่าต่อ” ไม่มีการยกเลิกสัญญาแต่อย่างใด..อ้าวเจ้ากรมข่าวลือทั้งหลาย “รู้กันแล้วนะ” และนักลงทุนคงหายตกใจกันได้ซะที…
*…หุ้น TPCH ราคาย่อตัวลงมาเล็กน้อย หลังมีบิ๊กล็อต 37.50 ล้านหุ้น ให้สถาบัน 5 แห่งราคาเฉลี่ย 17.80 บาท (ราคากระดาน 18.40 บาท) หลังจากTPOLY ตัดขายออกหุ้นมา..แน่นอนดูราคาต่ำกว่ากระดาน แต่เป็นเรื่องปกติบิ๊กล็อตแบบนี้ มันต้องมีส่วนลดกันบ้าง อย่าได้ตกใจกันไป…
*…หุ้น BDMS-BH ถือเป็น 2 หุ้นโรงพยาบาลที่น่าสนใจมากสุด ด้วยปัจจัยพื้นฐานที่แข็งแกร่งเหมาะกับการลงทุนระยะกลาง-ยาว ด้วยรายได้มีแนวโน้มเติบโตอย่างต่อเนื่อง จากฐานลูกค้าต่างประเทศ..แต่เหลือบดูราคากระ ดานปรับขึ้นมาหลายวันอาจต้องรอย่อตัวลงสักนิด..ค่อยทยอยซื้อเอาละกัน…
*…เฮ้อคนดีศรีสยาม “จารุวรรณ เมณฑกา” อดีตผู้ว่า สตง. ล่าสุดศาลพิพากษาจำคุก 2 ปี ไม่รอลงอาญาคดี “จัดสัมมนาเท็จ” ที่ “หญิงเป็ด” กับพวกเบิกงบ “จัดสัมมนาที่จังหวัดน่าน” แต่ดันไม่ได้สัมมนาจริงแต่กลายเพียงเพื่อหาคนไปร่วมงานกฐินพระราชทาน..โอ้วแม่เจ้า..นี่คือคนที่ไล่ตรวจสอบการใช้เงินของราชการทั่วประเทศนะเนี่ย..กลายเป็นคนทำผิดซะเอง..อัยยะ!!….
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า…ดำเนินรายการโดยวิษณุ โชลิตกุล เริ่มเวลาใหม่ 2 พ.ย. 58 เป็นต้นไป..
.*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยบูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดกันเต็มๆ ชั่วโมงครึ่ง..
.*…เท่านั้นไม่พอต่อเนื่องกันด้วย “ชัดลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น